Gandia assisteix a la fira de Congressos més important d'Europa
28 novembre 2018

## Gandia assisteix a la fira de Congressos més important d'Europa28 novembre 2018Última actualització: 14 juliol 2025

![](../gestion/img/Captura-de-pantalla-2018-11-28-a-las-10.54.27.png)  
  

Gandia es troba aquests dies present a la Fira IBTM de Barcelona. Per primera vegada, Turisme Comunitat Valenciana compta amb un estand propi en el qual Gandia disposa d'un espai on donar a conéixer la seua oferta MICE a l'hora d'acollir turisme de reunions, incentius, congressos i esdeveniments.

  
La Fira IBTM va comptar l'any passat amb l'assistència d'unes 3.000 empreses expositores procedents de 150 països, més de 3.500 compradors i, enguany, bat un nou rècord de cites de negocis preestablertes amb la reserva prèvia de 77.651 reunions, un 5% més que l'any anterior.  
  
Un cop més, de la mateixa manera que va passar a la WTM de Londres, Gandia assisteix de la mà de les cadenes hoteleres RH Hotels i Magic Costa Blanca.  
  
A aquesta fira, el departament de Turisme acudeix amb una agenda de reunions tancada amb agents especialitzats en Turisme de congressos i incentius, així com amb empreses farmacèutiques. Algunes de les reunions que es mantindran aquests dies són amb American Express, la Travel Manager de FCC o R-Pharm. La major part de les empreses amb les quals es mantindran trobades estan radicades a Rússia, Itàlia, França o Polònia, entre altres països.